שנות ה-80 של המאה ה-19

[380px|ממוזער|'''משמאל למעלה, עם [כיוון השעון:** [[קרב האקדחים באו. קיי. קוראל|קרב האקדחים הנודע ביותר מתקופת המערב הפרוע]] נערך בעיירה [[טומבסטון]] שבאריזונה במהלך שנת 1881; רכבת הנוסעים [[אוריינט אקספרס]] מתחילה לפעול בין [[פריז]] ל[[קונסטנטינופול]] במהלך שנת 1883; [[הקונגרס של ארצות הברית|הקונגרס האמריקני]] אוסר על [[חוק הדרת הסינים|מהגרים סינים]] להיכנס לתחומי ארצות הברית במהלך עשר שנים החל משנת 1882; סכר המזלג הדרומי קורס לאחר גשמים כבדים, מציף את העיירה ג'ונסטאון שבפנסילבניה וגורם למותם של מעל לאלפיים אנשים; [[ג'ורג' איסטמן]] משיק את המצלמה [[קודאק|קודאק מס' 1]] אשר זוכה להצלחה אדירה; פיצוץ בכיכר היימרקט שב[[שיקגו]] גורם למותם של לפחות שבעה שוטרים וארבעה אזרחים במהלך מחאה מאסיבית. מתיישבים אמריקנים ממהרים לתבוע בעלות על אדמות באוקלהומה במהלך שנת 1889; קבוצות של כוחות [[האימפריה הבריטית|בריטים]] ו[[סודאן|סודנים]] נלחמים זה בזה במהלך [[המלחמה האנגלו-מצרית|התקוממות]] לאומנית נגד [[תאופיק פאשא]].]]

**שנות השמונים של המאה התשע עשרה** היו ה[[עשור]] התשיעי של [[המאה ה-19]], החלו ב־[[1 בינואר]] [[1880]] והסתיימו ב־[[31 בדצמבר]] [[1889]].

תקופה זו היא חלק מתקופה שיא התחזקותה של [[האימפריה הבריטית]], שהייתה דומיננטית ביותר בזירה הבין-לאומית, והשיגה במהלך העשור הישגים משמעותיים, דוגמת השתלטות על [[מצרים]] ו[[סומלילנד הבריטית|סומלילנד]] שיצרו נתיב שיט בשליטה בריטית מ[[הודו הבריטית|הודו]] ל[[הים התיכון|ים התיכון]].

עשור זה הוא חלק מתקופת [[המרוץ לאפריקה]], בה העמיקו האימפריות האירופאיות את ה[[קולוניאליזם]] ביבשת [[אפריקה]]. בעשור זה מעצמות אירופה השונות – הבריטים, [[האימפריה הקולוניאלית הצרפתית|הצרפתים]], [[האימפריה הספרדית|הספרדים]], [[האימפריה האיטלקית|האיטלקים]], [[הקיסרות הגרמנית|הגרמנים]] ו[[האימפריה הפורטוגזית|הפורטוגזים]] – העמיקו את שליטתם בטריטוריות בחופי היבשת, בין היתר על חשבון [[האימפריה העות'מאנית]], שהייתה קודם לכן הכוח הדומיננטי ב[[צפון אפריקה]]. התרבות הקולוניאליזם הובילה להתגברות של העימותים בין מעצמות אירופה ל[[עם ילידי|אוכלוסייה הילידית]]. מגמה זו הגיעה לשיאה ב[[ועידת ברלין|וועידת ברלין]] אשר בה מעצמות אירופה הסדירו ביניהן את הקולוניזציה של יבשת אפריקה ואשר תרמה לפעילות קולוניאלית מוגברת באפריקה.

ב[[מרכז אסיה]] מרחיבה את שליטתה [[האימפריה הרוסית]] שמבססת את מעמדה כאימפריה בעלת השטח הרציף הגדול ביותר. במקביל, ארצות הברית, יפן ומעצמות נוספות החלו להרחיב את השפעתן במזרח אסיה.

מבחינה חברתית וכלכלית, העשור אירע במהלך [[המהפכה התעשייתית השנייה]], אשר אופיינה ב[[תיעוש]] מואץ וחדשנות שהניעו את ה[[צמיחה כלכלית|צמיחה הכלכלית]] ואת תהליך ה[[עיור]] ב[[מדינה מפותחת|מדינות המתועשות]]. התרחבות מהותית של תשתית [[מסילת רכבת|מסילות הברזל]] הקלה על התנועה של סחורות ושל האוכלוסייה, ותרמה באופן מהותית לצמיחת המסחר. הפריחה של המפעלים והתעשיות הובילה להתגברות המעבר של אנשים רבים מהאזורים הכפריים לערים. תקופה זו של עיור ותיעוש הביאה לא רק לשגשוג כלכלי אלא גם לאתגרים חברתיים משמעותיים.

מבחינה טכנולוגית, ב-1886 החל [[קרל בנץ]] להוציא לשווקים את הדגם [[בנץ פטנט-מוטורוואגן]], אשר היה כלי הרכב הראשון שפעל בעזרת [[מנוע בעירה פנימית]] שנחשב בפועל למכונית הראשונה בהיסטוריה אשר תחולל מהפכה עצומה בתחום התחבורה. במהלך העשור החלה התפשטות נרחבת של השימוש ב[[חשמל]] ותאורה חשמלית, אשר שינו באופן מהותי את האופן בו אנשים חיו ועבדו, ואיפשרו לתעשיות רבות להמשיך להיות פרודוקטיבות גם בשעות החשיכה. הטלפון, אשר הומצא בעשור הקודם, המשיך להתפתח ולהיות נגיש יותר לכמות גדולה בהרבה של אנשים, וחולל במהלך העשור מהפכה עצומה בתחום התקשורת במהלך העשור. במהלך העשור הוקם גם [[בניין הום אינשורנס|גורד השחקים הראשון בהיסטוריה]], כאשר בעשורים הבאים גורדי השחקים יחלו להפוך לסמל מוכר בקו הרקיע של הערים המודרניות, ויתרמו רבות לשגשוג הכלכלי. בנוסף, במהלך העשור ממציאים כמו [[לואי לה פרינס]] , אשר לקחו חלק בפיתוח סרטי הקולנוע המוקדמים, פתחו את הדלת לצורה חדשה של סיפור סיפורים באופן ויזואלי.

הדור שנולד במהלך שנות ה-80 של המאה ה-19 מכונה [[הדור האבוד]].

==סקירה כללית==

[[קובץ:Colonisation_1885.png|ממוזער|750px|מרכז| הקולוניאליזם בעולם (1885)]]


== אירועים בולטים בעולם ==
=== מלחמות בין-לאומיות ===
[[קובץ:Majuba LondonNews.jpg|210px|ממוזער|מלחמת הבורים הראשונה (קרב גבעת מג'ובה)]]
* **מלחמת האוקיינוס השקט** (1879–1884) – מלחמה שנערכה בין צ'ילה ובין הברית הבוליביאנית-פרואנית ונסובה סביב שאלת הריבונות על מדבר אטקאמה העשיר במרבצי [[מלחת]] ואשר היה, טרם כיבושו בידי [[צ'ילה]], המוצא היחידי של [[בוליביה]] לים. המלחמה מסתיימת בניצחון צ'יליאני והעברת שטחים לחזקת צ'ילה.
* **מלחמת הבורים הראשונה** (1880–1881) – מלחמה שנערכה בין האימפריה הבריטית לבין מתיישבים בורים בדרום אפריקה. הרקע למלחמה היה הרצון של המתיישבים הבורים להקים מדינה ריבונית נפרדת מהקולוניה הבריטית, אל מול הרצון הבריטי להתפשטות לשטחים בהם התגלו מרבצי יהלומים. המלחמה נגמרה בניצחון הבורים והכרה בריטית ברפובליקה הדרום-אפריקאית.
* **השתלטות רוסיה על טורקמניסטן** (1881) – לאחר מספר שנים של התערבות צבאית [[האימפריה הרוסית|רוסית]] במאבקים אזוריים באזור [[טורקמניסטן]], הרוסים מבססים את שליטתם באזור, ובכך שולטים בשלוש מגדותיו של [[הים הכספי]].
* **המלחמה המהדית** (1881–1899) – מלחמה שנערכה בין מצרים ובהמשך האימפריה הבריטית כנגד בני ה[[אנצאר (סודאן)|אנצאר]] ב[[סודאן המהדיסטית]]
* **המלחמה האנגלו-מצרית** (1882) – מלחמה שנערכה בין כוחות מצרים וסודנים לבין האימפריה הבריטית. המלחמה הסתיימה בניצחון בריטי.
* **מלחמת סין–צרפת** (1884–1885) – מלחמה שנערכה בין האימפריה הסינית של שושלת צ'ינג לבין צרפת שנערכה באזור החוף הדרום-מזרחי של סין.

===סכסוכים לאומיים ואזוריים===
[[קובץ:Sitting_Bull_by_D_F_Barry_ca_1883_Dakota_Territory.jpg|שמאל|ממוזער|140px|ב-1881 מנהיג שבט הסו [[פר רובץ]] מוביל את שארית אנשיו לכניעה לכוחות ארצות הברית בפורט בדפורד, מונטנה.]]
* **מלחמות האינדיאנים** בארצות הברית (לסירוגין בין השנים 1622 עד 1918)
:* 20 ביולי 1881 – מנהיג שבט הסו [[פר רובץ]] מוביל את שארית אנשיו לכניעה לכוחות ארצות הברית בפורט בדפורד, מונטנה.
:* 4 בספטמבר 1886 – לאחר קרוב ל-30 שנות לחימה, נכנע [[ג'רונימו]], מנהיג שבט האפאצ'י, לגנרל [[נלסון מיילס]] ב"סקלטון קניון" (קניון השלדים) שבאריזונה.
***התערבות בריטית בקאבול** (1880) – מרד מקומי כנגד השלטון בקאבול, המקושר עם האימפריה הבריטית, מדוכא ביד קשה על ידי כוחות בריטים שמחריבים חלקים מרכזיים בעיר.
***הפוגרומים סופות בנגב** בדרום רוסיה (אפריל 1881 עד מאי 1882) – פוגרומים שנערכו ביהודי דרום-מערב האימפריה הרוסית לאחר רצח הצאר ברוסיה בשנת 1881.
***מאבקים על השליטה במזרח אסיה:**
**1882 – **תקרית האימו**  – גורמת להתלקחות דיפלומטית וצבאית בין [[האימפריה היפנית|יפן]], [[שושלת ג'וסון|קוריאה]] ו[[שושלת צ'ינג|סין]]. התקרית הגבירה את התלות של קוריאה בסינים.
**1884 – **הפיכת גפסין**  – ניסיון [[הפיכה]] ב[[קוריאה]] בהתערבות [[האימפריה היפנית|יפנית]] נכשל לאחר התערבותם של חילות מצב [[שושלת צ'ינג|סיניים]] שמוקמו במדינה. לאחר הניסיון הכושל הגבירה סין את התערבותה בקוריאה ותוך זמן קצר שלטה בפועל במדינה. השפעות סיניות על קוריאה הובילו להגברת החתירה ל[[תאוריית המודרניזציה|מודרניזציה]].

=== קולוניזציה ===
* 1884 – **סומלילנד** – בהמשך להשתלטות הבריטית על [[מצרים]], מוקמת טריטוריה בריטית במזרח אפריקה, כחלק מהשאיפה להבטיח מעבר בטוח של סחורות מהודו אל אירופה.
*במהלך השנים 1884–1885 השתלטה צרפת על [[טונקין (הצרפתית)|טונקין]] שב[[הודו-סין]], תוך כדי מלחמתה עם סין, וב-1887 איחדה את החברות בה (מלבד לאוס שהצטרפה ב-1893) לפדרציה.
* 1884–1885 – הגברת ההתעניינות והכיבוש הקולוניאלי ביבשת אפריקה מוביל לכך שנציגים מבריטניה, צרפת, פורטוגל, גרמניה, בלגיה, איטליה וספרד מחליטים בוועידת ברלין על חלוקת אפריקה לאזורי השפעה קולוניאלית שונים.
*1889 – מתחילה תקופת [[רודזיה תחת שלטון חברת דרום אפריקה הבריטית|שלטון חברת דרום אפריקה הבריטית ברודזיה]], כאשר [[חברת דרום אפריקה הבריטית]] מקבלת מ[[ממשלת בריטניה]] [[צ'ארטר מלכותי]] לשליטתה ב[[רודזיה (חבל ארץ)|רודזיה]].

===אירועים פוליטיים משמעותיים נוספים===
[[קובץ:Meridian-International-He.svg|220px|ממוזער|1 באוקטובר 1884: בוועידת המרידיאן הבין-לאומית נבחר קו גריניץ', שעובר בעיר גריניץ' שבאנגליה, כמרידיאן הראשי.]]
* 3 באוגוסט 1881 – נחתם הסכם השלום של [[פרטוריה]] אשר סיים באופן רשמי את [[מלחמת הבורים הראשונה|המלחמה הראשונה בין הבורים לבריטניה]].
* 1883 – [[אמנת פריז]] – [[אמנה (הסכם)|אמנה]] בין-לאומית להגנת [[קניין רוחני]], המתייחסת ל[[פטנט]]ים, [[מדגם רשום|מדגמים]], [[מדגם תועלת|מדגמי תועלת]] ו[[סימן מסחר|סימני מסחר]].
*1 באוקטובר 1884 – ב[[ועידת המרידיאן הבין-לאומית|וועידת המרידיאן הבין-לאומית]] נבחר [[קו גריניץ']], שעובר בעיר [[גריניץ']] שב[[אנגליה]], כ[[מרידיאן ראשי|מרידיאן הראשי]].
* 1884–1885 – [[ועידת ברלין]] – ועידה שהתקיימה בעיר ברלין שבקיסרות הגרמנית במטרה להסדיר את הקולוניאליזם האירופאי והמסחר ביבשת אפריקה במהלך תקופת האימפריאליזם החדש.
* 1885 – הסכם בין [[הקיסרות הגרמנית|גרמניה]] ל[[האימפריה הבריטית|בריטניה]], שנוגע להסדרת שליטה על שטחים באפריקה, הוא הראשון שמשתמש במונח [[אזור השפעה]].
*1886 – [[אמנת ברן להגנת יצירות ספרותיות ואמנותיות|אמנת ברן]] – [[אמנה (הסכם)|אמנה]] בין-לאומית ראשונה מסוגה המגינה על [[זכויות יוצרים]] של כלל אזרחי המדינות החתומות על האמנה. עם גיבושה, כללה האמנה עשר מדינות.
*1888 – [[ברזיל]] הופכת למדינה האחרונה ביבשת [[אמריקה]] שמוציאה את ה[[עבדות]] מחוץ לחוק.
*1889 – [[קולוניה|קולוניית]] [[פרנקסוויל]]  מכריזה על עצמה [[עצמאות]] כמדינה והופכת לזמן קצר למדינה היחידה בעולם במכירה בזכות הצבעה חופשית ללא הבדלי [[מגדר|מין]] או [[גזע (אדם)|גזע]].
*[[ח'ליפות סוקוטו#הירידה וסוף החליפות|המאבק הפנימי בסוקוטו]] – בשנים הראשונות של העשור מגיעים אל [[ח'ליפות סוקוטו]] מהגרים [[מהדיזם|מהדיסטים]] מאזור [[סודאן]] שדוגלים בגישה [[אסלאמיזם|אסלאמיסטית]] [[קיצוניות ורדיקליזם|קיצונית]] ושואפים לעורר את האוכלוסייה המקומית ל[[ג'יהאד]] באופן שמערער תחת הסדר הפוליטי המקומי וגורם לאיבוד זמני של השלטון באזורים מסוימים. ההנהגה הוותיקה משתפת פעולה עם [[הקיסרות הגרמנית|הכוחות הקולוניאליסטים הגרמנים]] כדי להשיב את השלטון לידיהם.
*לאורך העשור מתחילה מגמת חילון מכוון במוסדות הממלכתיים של [[הרפובליקה הצרפתית השלישית|צרפת]], במסגרתה מסגרות בית ספריות רבות הפכו ללא-דתיות, תפילות ציבוריות בוטלו, בתי חולים הופרדו משליטה של מוסדות הדת, בוטל הפטור לחלק מאנשי הדת משירות צבאי ועוד. מגמה זו גוררת תגובת נגד מצד מוסדות הדת שיוצאים באופן עקבי כנגד המדינה במיזמים של התנגדויות שונות.

=== תנועות חברתיות ופוליטיות ===

* 1880 – **World ORT** – ארגון יהודי להפצת מלאכה, שפעל במדינות רבות מסביב לעולם.
* 1889 – **התנועה האחמדית** – הפלג ה[[מוסלמים|מוסלמי]] נוסד במדינת [[פנג'אב (הודו)|פנג'אב]] שב[[הודו]], ומתחיל בהדרגה פעילות [[מיסיונריות|מיסיונרית]] שמרחיבה את מספר המאמינים.

== כלכלה ==

* **המהפכה התעשייתית** – בעשור זה ממשיכה מגמת התפשוטה של המהפכה מ[[מערב אירופה]] אל [[מרכז אירופה|מרכז]] ו[[מזרח אירופה|מזרח]] היבשת.
*1883 – **אוריינט אקספרס** – קו ה[[רכבת]] החלוצי בין [[פריז]] ל[[איסטנבול]], יוצר מציאות בה לראשונה ניתן להגיע במהירות ממערב אירופה ל[[המזרח התיכון|מזרח התיכון]].
*1884 – **זכות הרפורמה של 1884**  – חוק שעובר ב[[הממלכה המאוחדת|ממלכה המאוחדת]] מרחיב ומגדיל את [[זכות בחירה|זכות הבחירה]] לגברים.
*1886 – **הבהלה לזהב (דרום אפריקה)**  – [[זהב]] שמתגלה ב[[אגן ויטווטרסראנד]] שב[[היסטוריה של דרום אפריקה#המלחמות האנגלו-בוריות|דרום אפריקה הבורית]], השפיע דרמטית על הכלכלה באזור. [[הגירה]] המונית של מחפשי זהב הפכה את [[יוהנסבורג]] ממחנה [[כורה|כורים]] קטן לעיר גדולה ותעשייתית במהירות חסרת תקדים. מציאת הזהב שינתה את ה[[דמוגרפיה]] והכלכלה של דרום אפריקה למשך עשרות שנים, מאחר שהפך לבסיס המערכת ה[[מדיניות מוניטרית|מוניטרית]] שלה.
*1888 – **אמנת קושטא** – מסדירה בין כל המעצמות האזוריות מעבר חופשי בנתיב המים של [[תעלת סואץ]] בעיתות שלום ו[[מלחמה]]. האמנה קובעת הלכה למעשה את מעמדה של תעלת סואץ כנתיב מים בין-לאומי, אשר זכות המעבר החופשי בו צריכה להינתן לכל, ללא הבדל בהשתייכות לאומית של הספינה או מטענה.
***פרוטקציוניזם** – בתקופה זו, לאחר עליה במעמדה של הכלכלה החופשית במרבית המאה, מגיעה תגובת נגד של כפיית מגבלות ו[[חסם כניסה לשוק|חסמים]] על הסחר בין [[מדינה|מדינות]]. המגמה מתחוללת בקרב מדינות רבות ב[[המערב|מערב]], אך לא ב[[בריטניה]].
*בעשור זה קורס שוק ה[[שנהב]] – הייצוא החשוב ביותר מאפריקה מזה עשורים – כאשר אוכלוסיית [[פיל אפריקני|הפילים של מרכז אפריקה]] כמעט מושמדת.
* **חברות בולטות שהוקמו בעשור זה** – החברה הבין-לאומית לקרונות שינה וקווי אקספרס אירופיים (1883, מקימת [[אוריינט אקספרס]]), [[קודאק]] (1884), [[AT&T]] (1885), [[טריומף (כלי רכב)|טריומף]] (1885), [[קוקה-קולה|קוקה קולה]] (1886).

== התנקשויות, חיסולים, וניסיונות התנקשות ==


ההתנקשויות, החיסולים, וניסיונות ההתנקשות הבולטים ביותר במהלך העשור (לא בהכרח רק רציחות פוליטיות):
* 13 במרץ 1881 – לאחר שני ניסיונות התנקשות של מחתרת ה[[נרודניה ווליה]], כולל פיצוץ חדר האוכל הקיסרי ב[[ארמון החורף]], ההתנקשות מושלמת ונרצח [[צאר]] [[האימפריה הרוסית]], **אלכסנדר השני**.
* 19 בספטמבר 1881 – **ג'יימס גרפילד**, הנשיא ה-20 של [[ארצות הברית]], [[רצח ג'יימס גרפילד|נורה למוות]] בידי [[צ'ארלס גיטו]], [[עורך דין]] בן 40 וחבר המפלגה הרפובליקנית.
* 2 במרץ 1882 – סוכל ניסיון התנקשות ב**מלכה ויקטוריה**.
* 3 באפריל 1882 – פורע החוק האמריקני [[בוב פורד]] מתנקש במנהיג הכנופיה שלו, השודד הנודע **ג'סי ג'יימס**.

<gallery widths="190px" heights="190px" perrow="5">
File:Attentat_auf_Zar_Alexander_II_1881_19Jh.jpg|רצח צאר האימפריה הרוסית אלכסנדר השני (1881)
File:AssasinationPresGarfield.JPG|[[רצח ג'יימס גרפילד]], נשיא [[ארצות הברית]]
</gallery>

== אסונות ==
* 1881 – סופת [[הוריקן]] מכה באזור [[ג'ורג'יה]] ו[[קרוליינה הדרומית]], וגובה את חייהם של כ-700 בני אדם.
*6 ביוני 1882 – 100,000 הרוגים בסופת ציקלון שפוקדת את [[בומביי]] (כיום [[מומבאי]]).
* 1883 – סופת [[הוריקן]] מכה באזור [[קרוליינה הצפונית]], וגובה את חייהם של כ-50 בני אדם.
*מאי עד אוגוסט 1883 – הר הגעש [[קרקטואה]] ב[[אינדונזיה]] מתפרץ וגורם למותם של 36,000 בני אדם.
* 1886 – שתי סופות [[הוריקן]] מכות באזור [[טקסס]], וגובה את חייהם של קרוב ל-200 בני אדם.
*10 ביוני 1886 – התפרצות הר הגעש [[טרוורה]] בניו זילנד. 153 אנשים נהרגים והטרסות הלבנות-ורודות המפורסמות נהרסות.
* 31 באוגוסט 1886 – כמאה איש נהרגים ב[[רעידת אדמה]] ב[[צ'ארלסטון (קרוליינה הדרומית)|צ'ארלסטון]] שב[[קרוליינה הדרומית]], ארצות הברית.
* 23 בפברואר 1887 – 2,000 הרוגים ברעידת אדמה ב[[הריביירה הצרפתית|ריביירה הצרפתית]].
* ספטמבר 1887 – [[השיטפון בנהר הצהוב (1887)|השיטפון בנהר הצהוב]] גורם למותם של כ-900,000 בני אדם.
*1888 – סופת [[הוריקן]] מכה באזור [[פוארטו ריקו]], וגובה את חייהם של כ-100 בני אדם.
*1889 – סופת הוריקן מכה ב[[אזור המיד-אטלנטיק]], וגובה את חייהם של עשרות בני אדם.

=== בריאות ===
* 1881–1896 – [[מגפת הכולרה החמישית]]  המתועדת מתפרצת באזור [[בנגל]], מתפשטת במזרח אסיה, מגיעה בשנת 1883 ל[[מכה]] ומופצת על ידי [[חג'|עולי רגל מוסלמים]] לאזורים נוספים. בספרד תיעדו בשיא המגפה כ-60,000 הרוגים. [[אנגליה]] ו[[ארצות הברית]] מצליחות להימנע מנזק רציני ממגפה זו, לאחר הפקת לקחים ממגפות קודמות שכללו בעיקר מניעת כניסה מאזורים בהם היה ידוע שהמגפה השתוללה.
*1889 – [[מגפת השפעת (1889–1890)|מגפת שפעת עולמית]] פורצת לאחר שזוהתה לראשונה ב[[האימפריה הרוסית|אימפריה הרוסית]]. גובה, על פי הערכות, כמיליון קורבנות.

== טבע ואיכות סביבה ==
* 12 באוגוסט 1883 – ה[[קואגה]] האחרונה מתה בגן החיות ארטיס מגיסטרה באמסטרדם.
* מין של [[זאב מצוי|הזאב המצוי]], [[זאב הוקאידו]], [[מינים שנכחדו|נכחד מהעולם]] בשנת 1889, לאחר שהיה נפוץ בעבר באי [[הוקאידו]] שב[[יפן]].

== מדע וטכנולוגיה ==
=== טכנולוגיה ===
[[קובץ:1885Benz.jpg|ממוזער|[[בנץ פטנט-מוטורוואגן]], אשר נחשבת למכונית הראשונה בהיסטוריה, נחשפה לראשונה לציבור ב-1886]]
* 1880 – **התחנה הראשונה בהיסטוריה שמספקת חשמל לציבור הרחב** – קמה חברת "Edison Illuminating Company" שמנוהלת בידי [[תומאס אדיסון]] ב[[מימון]] [[ג'יי. פי. מורגן]] ומספקת לראשונה בהיסטוריה חשמל לתושבי [[ניו יורק]] בעזרת תחנת הכוח הראשונה בארצות הברית "Pearl Street".
* 1 ביולי 1881 – נערכת **שיחת הטלפון הבין-לאומית** הראשונה, בין ניו-ברונסוויק, קנדה לבין מיין, ארצות הברית.
* 1881 – המהנדס דוגלד קלארק (Dugald Clerk) רשם פטנט על **מנוע שתי פעימות**.
*1881 – קו ה**חשמלית** הראשון נחנך ב[[גרמניה]].
*1882 – נרשם פטנט ראשון על ה**מגהץ** החשמלי הראשון.
* 1882 – [[אטיין ז'ול מארה]], מדען צרפתי רב-תחומי ומחלוצי הצילום, מציג לראשונה את **מצלמת הכרונופוטוגרפיה** שלו, המאפשרת לתעד עצמים בתנועתם.
* 1884 – [[היירם מקסים]] המציא את **מכונת הירייה האוטומטית הניידת הראשונה**.
* 1885 – [[צ'זארה לומברוזו]] מצליח לפתח מכשיר שקולט ומציג שינויים ב[[לחץ דם|לחץ הדם]], במטרה לגלות אמת או שקר בעת [[חקירה פלילית|חקירות פליליות]]. מכשיר זה הוא צעד טכנולוגי משמעותי בדרך להמצאת מכשיר ה[[פוליגרף]].
* 1885 – **מנוע הבנזין הראשון**, שפעל עם [[קרבורטור]], נבנה על ידי [[גוטליב דיימלר]].
* 1885 – **סרט הצילום** הגמיש הראשון יוצר על ידי חברת [[איסטמן קודאק]].
* 3 ביולי 1886 – יצא לשוק הדגם **בנץ פטנט-מוטורוואגן**, [[כלי רכב|כלי הרכב]] הראשון שפועל בעזרת [[מנוע בעירה פנימית]]. הייתה זו למעשה המכונית הראשונה בהיסטוריה. המכונית נחשפה לראשונה לציבור ברינגשטראסה שב[[מנהיים]]. בנץ החל למכור את הרכב המסחריים הראשונים בהיסטוריה בשנה זו.
* 1887 – ה**פונוגרף**, המכשיר הראשון שמאפשר [[הקלטה]] של [[צליל]]ים, יוצא לשיווק מסחרי על ידי מפתחו, [[תומאס אדיסון]].
* 8 ביוני 1887 – [[הרמן הולרית']] רושם פטנט על **מכונת החישוב מבוססת כרטיסים מנוקבים**.
* 1888 – הממציא הצרפתי [[לואי לה פרינס]]  יצר את הסרט "[[סצנת ראונדהיי גארדן]]", אשר נחשב לאחד מסרטי הקולנוע המוקדמים ביותר. הסרט האילם, התיעודי והניסיוני מתמקד במשפחה אשר מטיילת בגן. המצלמה בה נעשה שימוש בהכנת הסרט נרשמה כפטנט בבריטניה ב-16 בנובמבר 1888.
* 1888 – חברת איסטמן קודאק משווקת את **מצלמת החובבים** הראשונה.
* 1888 – מפותחת לראשונה ה[[פוטוכרום]], טכניקת הוספת צבע לתמונות.
* 1888 – פיתוח מערכת החשמל ה[[מערכת תלת-פאזית|**תלת-פאזית**]] של [[ניקולה טסלה]].
* 3 באוגוסט 1889 – פרדיננד פון צפלין רושם פטנט על ספינת האוויר **צפלין**
* 23 באוגוסט 1889 – נקלט שדר הרדיו הראשון בעולם ששודר מאוניה אל החוף.
* 23 בנובמבר 1889 – **הג'וקבוקס** הראשון מוצג ביריד בסן פרנסיסקו

=== מדע ===
* 24 במרץ 1882 – [[רוברט קוך]] מכריז על **גילוי חיידק השחפת**, ומראה שניתן לבודד [[חיידקים]] במעבדה.
*1884 – **האלחוש המקומי הראשון** מתבצע באמצעות החומר הנרקוטי [[קוקאין]].
* 4 בינואר 1885 – **ניתוח כריתת התוספתן** המוצלח הראשון ב[[ארצות הברית]] מבוצע על ידי ד"ר ויליאם גראנט.
* 6 ביולי 1885 – [[לואי פסטר]] מנסה בהצלחה את ה**חיסון נגד כלבת**.
*1887 – [[היינריך רודולף הרץ|היינריך הרץ]] גילה את **האפקט הפוטואלקטרי**.
*1887 – נערך **ניסוי מייקלסון-מורלי**.
*1887 – [[לואי פסטר]] מייסד ב[[פריז]] את **מכון פסטר**, מכון ללא מטרות רווח שמתמחה בחקר [[מחלה מידבקת|מחלות זיהומיות]], [[מיקרואורגניזם|מיקרואורגניזמים]] ו[[חיסון|חיסונים]].
*1872–1892 – שיאה של [[מלחמת העצמות]]  – כינוי למאבק בתחום ה[[פלאונטולוגיה]] בין [[עותניאל צ'ארלס מארש]] ל[[אדוארד דרינקר קופ]], בה תחרות בין שני החוקרים הובילה לגילוי של למעלה מ-130 [[מין (טקסונומיה)|מיני]] [[דינוזאורים]] בתוך 20 שנים.


== תרבות פופולרית ==
=== אדריכלות ===

* [[בניין הום אינשורנס]], אשר הוקם בעיר שיקגו והיה בעל עשר קומות, היה ל[[גורד שחקים|גורד השחקים]] הראשון בהיסטוריה, והפך למבנה הגבוה ביותר שנבנה אי פעם לאחר שהוא נפתח רשמית בשנת 1885.
*[[התערוכה העולמית של ברצלונה (1888)|התערוכה העולמית של ברצלונה של שנת 1888]] מזניקה את סגנון ה[[אדריכלות]], [[מודרניזם קטלאני|המודרניזם הקטלאני]], לתודעה הבין-לאומית.
* [[מגדל אייפל]] הופך למבנה הגבוה ביותר שנבנה אי פעם לאחר שהוא נפתח רשמית בשנת 1889.

=== אומנות ===
* [[התנועה האסתטית]], נמצאת בשיאה ב[[הממלכה המאוחדת|בריטניה]] בעשור זה. התנועה דוגלת בשאיפה ל[[אסתטיקה]] כ[[אידיאליזם|אידיאל]] עליון, לא רק באמנות ([[אמנות פלסטית]], מוזיקה, שירה ו[[ספרות]]) אלא גם ב[[אדריכלות]], [[עיצוב פנים]] ו[[עיצוב מוצר]].
* תקופת שגשוגה של אסכולת [[בית ספר שאנגחאי]]  בסין, שמשלבת יחד באופן חדשני השפעות [[סין (אזור)|סיניות]] מסורתיות ו[[המערב|מערביות]] [[מודרניות]].
*[[המלחמה האנגלו-מצרית|הכיבוש הבריטי של מצרים]] בשנת 1882 מאיץ את מעמדה של [[מצרים]] כבירה התרבותית של [[ארצות ערב]], בנוגע ל[[אמנות הבמה|אמנויות הבמה]] ותחומים נוספים.
* בעשור זה צייר [[וינסנט ואן גוך]], אחד הציירים המפורסמים והמשמעותיים בעת החדשה, את כל ציוריו. אולם, יצירותיו נחשפו לציבור רק אחרי שנגמר העשור.

=== ספרות ===
[[קובץ:Huck and jim on raft.jpg|150px|ממוזער|הרפתקאותיו של האקלברי פין]]
* **ספרים בולטים שרואים אור לראשונה בעשור זה**: [[בן חור (ספר)|בן חור]] (1880), [[בן המלך והעני]] (1881), [[הרפתקאותיו של פינוקיו]] (1883), [[אי המטמון]] (1883), [[הרפתקאותיו של האקלברי פין]] (1884), [[המקרה המוזר של ד"ר ג'קיל ומר הייד]] (1886), [[חקירה בשני]] (1887).
* ב-26 ביולי 1887 [[זמנהוף]] מפרסם לראשונה את השפה הבין-לאומית [[אספרנטו]] בספרו "Lingvo internacia".

=== ספורט ===
*[[התאחדות ההתעמלות הבין-לאומית]] נוסדת בשנת 1881.
*לראשונה מיסוד [[הוקי קרח#תחילת ימי ההוקי קרח המודרני|הוקי הקרח המודרני]] בשנת [[1886]], כאשר איגוד [[הוקי קרח|הוקי]] חובבני מ[[קנדה]] מארגן לראשונה ליגה מסודרת. בשנה לאחר מכן גובשה לראשונה מערכת חוקים מסודרת למשחק.
*[[ליגה|ליגת]] ה[[כדורגל]] הראשונה של [[אנגליה]], [[הפוטבול ליג]], נוסדת בשנת 1888, והופכת לליגת הכדורגל המוסדרת והמקצועית הראשונה בעולם. שנה לאחר מכן מוקמת ליגה חובבנית ב[[הולנד]].
*ייסוד אסכולת ה[[ג'ודו]] באמנויות הלחימה.
*ראשית הפופולריות של אופנת [[תרבות הגוף]], כאשר [[אויגן זנדו]]  הופך לאייקון הבולט של תופעת [[פיתוח גוף|פיתוח הגוף]] כדימויו של "הגבר האידיאלי".

=== מוזיקה ===
* תור הזהב של מוזיקת ה[[פלמנקו]] שהחל ב[[ספרד]], מתפשט ברחבי אירופה על ידי [[צוענים]], שמביאים את סגנון המוזיקה עד ל[[רוסיה]]. סגנון המוזיקה הופך לפופולרי ב[[בית קפה|בתי הקפה]] במקומות שונים באירופה. התופעה הופכת את הפלמנקו והצוענים לסמל תרבותי של ספרד, ומעוררת השראה כ[[פולקלור]] [[אקזוטיקה|אקזוטי]] הזוכה לייצוג באומנויות השונות של אותה התקופה.

===שונות===
[[קובץ:19th century Coca-Cola coupon.jpg|180px|ממוזער|משקה הקוקה-קולה הומצא בשנת 1886]]
* משקה ה[[קוקה-קולה]] הומצא באטלנטה שבארצות הברית על ידי הרוקח [[ג'ון פמברטון|ג'ון ס. פמברטון]] בשנת 1886.

==אישים בולטים==
===מנהיגי עולם בולטים===


=== מדענים ===

===סופרים===

* [[מארק טוויין]]
=== פושעים בולטים ===
[[קובץ:Billykid.jpg|שמאל|ממוזער|160px|בילי הנער, 1880]]
* [[דוק הולידיי]], פורע חוק נודע במערב הפרוע אשר הפך לסמל תרבות לאחר מותו.
* [[בילי הנער]], פורע חוק נודע במערב הפרוע אשר הפך לסמל תרבות לאחר מותו.
* [[ג'סי ג'יימס]], פורע חוק נודע במערב הפרוע אשר הפך לסמל תרבות לאחר מותו.
* [[ג'ק המרטש]], רוצח סדרתי שפעל בשכונת וייטצ'אפל ב[[לונדון]] ב-1888. זהותו נותרה בגדר תעלומה גם במאה ה-21.

== אירועים משמעותיים בתנועה הציונית ==
* 1881 – **אעלה בתמר** העלייה התימנית הבולטת הגדולה.
* 21 בינואר 1882 – נוסדה תנועת **ביל"ו** בחרקוב שבאימפריה הרוסית (כיום [[אוקראינה]]). ב-6 ביולי מגיעים חברי ביל"ו מגיעים לראשונה לארץ ישראל.
* 24 ביולי 1882 – אדמת ג'אוני (**ראש פינה**) נרכשה על ידי דוד שוב, נציג חבורה יישוב ארץ-ישראל על ידי עבודת אדמה מרומניה. ב-12 בדצמבר נוסדה של המושבה "גיא אוני".
* 31 ביולי 1882 – נוסדה המושבה **ראשון לציון** ביוזמת "ועד חלוצי [[יסוד המעלה]]".
* 6 בדצמבר 1882 – הקמת המושבה **זכרון יעקב''' על ידי עולי העלייה הראשונה.

## קישורים חיצוניים

## הערות שוליים

*
קטגוריה:המאה ה-19